**PROJEKTITOETUSE TAOTLUS**

|  |  |
| --- | --- |
| **Taotleja nimi** | SA Liikumisharrastuse kompetentsikeskus |
| **Projekti nimetus** | NATO teemaline liikumislaager õpetajatele |
| **Projektitaotluse eesmärk***Määratlege konkursi eesmärk või eesmärgid, millele taotlus vastab (kehtestatud kaitseministri 13.03.2024 käskkirjaga nr 38; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | NATO tutvustamine noortele ja nende õpetajatele |
| **Projekti üldmaksumus** | 27860 € |
| **sh taotletav summa** | **14500 €** |
| **sh omafinantseering** | 12000 € |
| **sh kaasfinantseering** | 1360 € |
| **Projekti toimumise aeg** | 2025. a suvi |
| **Toetuse kasutamise periood** | 2025. a juuni-august |

**TAOTLEJA ANDMED**

|  |  |
| --- | --- |
| **Juriidiline nimetus** | Sihtasutus Liikumisharrastuse kompetentsikeskus |
| **Registrikood** | 90015784 |
| **Postiaadress** | Jalgpalli 1, 11312 Tallinn |
| **E-post** | info@liigume.ee |
| **Telefon** | +372 522 1233 |
| **Kodulehekülje aadress** | <https://liigume.ee/> |
| **Käibemaksukohustuslase number** | EE102752094 |
| **Taotleja põhikirjalised tegevused** | Sihtasutuse eesmärk on edendada Eestis liikumisharrastust, sh:* liikumis- ja spordistatistika seire ja analüüsimine, teadusuuringute tellimine, nende analüüsimine ja ettepanekute tegemine poliitikakujundamiseks;
* teaduspõhiste arendus- ja sekkumisprogrammide algatamine ja toetamine;
* kõigi vanuserühmade (eelkooliealiste, koolilaste, üliõpilaste, täiskasvanute, eakate) ja erivajadustega inimeste liikumisharrastuse arendamiseks vajaliku parima maailmapraktika koondamine, selle kujundamine Eestile sobivaks, uute lahenduste väljatöötamine, lähtudes teaduspõhistest kogemustest;
* organisatsioonide, aga ka KOVide tegevuste tõhususe/mõjususe hindamine, nende nõustamine ja ettepanekute tegemine vajalikeks muudatusteks;
* tõhusate liikumisharrastuse teenuste tellimine organisatsioonidelt nii kohalikul kui ka riiklikul tasandil;
* erinevate (koolisport, üliõpilassport, töökohasport jne) liikumisprogrammide analüüsimine, parimate kogemuste kaardistamine ning nende tutvustamine ja toetamine;
* liikumisharrastuse teadmisvara tootmine, levitamine ja koolituste korraldamine;
* liikumisharrastust puudutavate teadlikkust tõstvate kampaaniate korraldamine.
 |
| Pangakonto andmed |
| **Panga nimetus** | Swedbank |
| **Kontoomaniku nimi** | SA Liikumisharrastuse kompetentsikeskus |
| **Pangakonto number (IBAN)** | EE602200221080042304 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed |
| **Allkirjaõigusliku isiku nimi** | Alo Lõoke |
| **E-post** | alo@liigume.ee |
| **Telefon** | +372 525 3801 |
| **Projektijuhi/kontaktisiku nimi** | Maiu Merihein |
| **E-post** | maiu@liigume.ee |
| **Telefon** | +372 528 9575 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk***Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | Projekti eesmärgiks on tutvustada NATO-t ja selle tegevusi kõikidele aineõpetajatele, kes tunnevad huvi NATO teemade vastu ja soovivad seostada neid teemasid oma ainetundidega, et seeläbi edastada omandatud teadmisi oma õpilastele. Selleks korraldame 2025. a suvel 3-päevase koolituslaagri Jõhvi, Võru või Tapa sõjaväelinnakus (vastavalt kaitseväe soovitustele ja võimalustele vabu pindu kasutamiseks anda), pakkudes õpetajatele võimaluse saada põhjalik ülevaade NATO missioonidest, koostöövõimest ja rahutagamisoperatsioonidest ning arendada praktilisi ja pedagoogilisi oskusi, mis võimaldavad neil hiljem teemad siduda koolitundidega ja seeläbi jagada saadud teadmisi edasi noortele. Koolituslaagri teine oluline eesmärk on lisaks NATO ja selle tegevuste tutvustamisele anda aineõpetajatele ka oskused oma ainetunde liikuvamaks muuta ehk õpetatavate teadmiste edastamisel kasutada ka nt õuesõppemeetodeid jt oskusi millega ainetundidesse liikumisampse lisada. |
| **Projekti lühikokkuvõte***Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Projekti lühikokkuvõte: 1) Teadlikkuse tõstmine: anda õpetajatele põhjalik ülevaade NATO ajaloost, eesmärkidest ja tegevustest.2) Pedagoogiliste oskuste arendamine: kinnistada õpetajate oskusi, et nad suudaksid õpetada NATO teemasid ja samal ajal oskaksid ainetunde ka liikuvamaks muuta, kasutades selleks erinevaid meetodeid.3) Kaasamine ja koostöö: julgustada õpetajaid jagama oma teadmisi ja kogemusi kolleegide ning õpilastega.Õpetajad saavad koolitusel saadud teadmisi hiljem õpilastele edasi anda mitmel viisil, et NATO roll ja rahvusvaheline julgeolek muutuksid neile arusaadavamaks ja huvitavamaks. Mõned võimalikud lähenemised oleksid: * Õppetundide integreerimine:

Õpetajad saavad lõimida NATO ja riigikaitse teemasid oma ainetundidega (nt ajaloo, geograafia ja ühiskonnaõpetuse tundidesse, võõrkeele õpetaja saab õpetada sõnavara läbi NATO teema, liikumisõpetaja NATO testi kaudu jne). Õpetajad korraldavad arutelusid NATO rahuvalvemissioonide üle või seostavad ajalugu ja tänapäeva julgeolekuküsimusi.* Multimeedia ja interaktiivsed vahendid:

Kasutades filme, videoid ja digitaalseid õppematerjale, saavad õpetajad muuta teemad õpilastele lihtsamini mõistetavaks ja põnevaks. Näiteks saab näidata dokumentaale NATO missioonidest või kasutada interaktiivseid kaarte, mis illustreerivad NATO tegevuspiirkondi. Neid tegevusi saab edukalt lõimida ka keeleõppe tundidega, et muuta keeleõpe huvitavamaks ja samas avardada sõnavara.* Projektipõhine õpe ja uurimistööd:

Õpetajad saavad julgustada õpilasi tegema uurimistöid või projekte, mis käsitlevad NATO ajalugu, liikmesriike või rahuvalvemissioone. Projektitöö võib viia põhjalikuma arusaamiseni ja pakkuda võimalust süvitsi uurida teemat.Liikumisõpetajad saavad olla juhendajad ja aidata läbi viia koolipõhiseid uurimusi NATO testi läbinud õpilaste kohta, klasside omavahelise punktiskoori võrdlusi jms. * Külalisesinejad ja kogemuste jagamine:

Õpetajad saavad kutsuda kooli külalisesinejaid, näiteks kaitseväe liikmeid või NATO eksperte, kes jagavad oma praktilisi kogemusi. See elavdab teemat ja loob õpilastele võimaluse küsimusi esitada ning saada autentne pilt NATO tegevusest.* Liikumisharrastuse ja spordiga seotud tegevused:

Liikumisõpetajad saavad liikumisõpetuse tundides õpilastele korraldada koolituslaagriga sarnaseid meeskonnamänge ja sportlikke tegevusi. Samuti saavad liikumisõpetajad kehalise võimete kontrolltesti läbi viia ka oma gümnaasiumiastme õpilaste seas, et noored saaksid aimu oma kehalise võimete tasemest.Koolituslaagris osalevad ka projekti „Ajateenistuse populariseerimine noortele“ kaasatud koolide (Saaremaa Gümnaasiumi, Pelgulinna Riigigümnaasiumi, Narva Eesti Gümnaasiumi jt koolid) aineõpetajad, k.a liikumisõpetajad, kes viivad 2025. a jaanuarist detsembrini koolides läbi projekti „Ajateenistuse populariseerimine noortele“ mängulist kehalist aktiivsust toetavat tegevusprogrammi.  |
| **Projekti toimumise koht/piirkond** | Võiks toimuda sõjaväelinnakus, kas Jõhvis, Võrus või Tapal |
| **Projekti sihtrühm***Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | Koolituslaagri sihtrühm on kõik aineõpetajad, kes tunnevad huvi NATO teemade vastu ja soovivad seostada neid teemasid oma ainetundidega ja õpilasetele sel teemal teadmisi edasi anda (iga õpetaja oskab leida sobiva võimaluse oma ainetunni jaoks). Osalejate arv ca 120.  |
| **Projekti tegevused ja ajakava***Kirjeldage tegevusi, mida tehakse projekti elluviimiseks ning millises ajalises plaanis.* | Sõjaväelinnakus toimuva 3-päevase koolituslaagri jooksul toimuvad järgmised tegevused:1. Kehalised tegevused1.1.Meeskonnamängud ja sportlikud tegevused: korraldatakse mitmekesiseid meeskonnamänge, mis arendavad koostööd ja meeskonnatööd. Näiteks orienteerumismängud, mis nõuavad strateegilist mõtlemist ja meeskonna koostööd.1.2. Taktikalised harjutused: simuleeritakse NATO operatsiooni, kus õpetajad saavad praktilisi kogemusi ja õpivad, kuidas selliseid tegevusi oma õpilastega rakendada.1.3. Rucking matk koos NATO teemaliste peatuspunktidega:Matka jooksul tehakse peatusi, kus räägitakse NATO missioonidest, rahutagamise operatsioonidest ja koostööst, sealhulgas Eesti rollist NATO-s.Peatuspunktides viiakse läbi ka meeskonnatöö ülesandeid, mis matkivad NATO riikide koostööoskusi ja -vajadusi kriisiolukordades.Matka lõpus toimub aruteluring, kus osalejad saavad jagada oma muljeid ja arutleda, mida õppisid NATO rollist ja koostöö väärtusest.Samuti arutatakse, kuidas integreerida NATO-teemasid erinevate ainetundide läbiviimisesse (nt ühiskonnaõpetus, liikumisõpetus).1.4. kaitseväe kehaliste võimete kontrolltest – kõik suvekoolis osalejad teevad läbi kehaliste võimete kontrolltesti ja saavad seeläbi tagasiside oma kehaliste võimete tasemele.2.Sõjaväelinnakuga tutvumine: tutvutakse kohalike kaitse- ja turbeasutustega ning nende tegevustega, et saada rohkem inspiratsiooni ja ideid oma õpilastele tutvustamiseks. |
| **Aeg (kuu ja aasta) ning tegevus ja selle kirjeldus** *(lahtreid võib lisada)* | 2025. a juuni või juuli (vastavalt kaitseväe soovitustele ja võimalustele vabu pindu kasutamiseks anda). |
| **Projekti või tegevuste elluviijate nimed ja nende lühitutvustus** | Projekti eestvedaja ja üldkoordinaator on SA Liikumisharrastuse kompetentsikeskus – 2022. a sügisel EOK asutatud organisatsioon liikumisharrastuse valdkonna üleriigiliseks arendamiseks ja koordineerimiseks. Kompetentsikeskus on ka 2023. aastal loodud kolme ministeeriumi ühise liikumisaktiivsuse tegevuskava peamine eestvedaja. Tegevuskava keskendub kehalise aktiivsuse tõstmisele elukaareüleselt – tegevused puudutavad igas vanuses Eesti elanikke, lastest vanemaealisteni.2025. a on planeeritud kultuuriministeeriumi, haridus- ja teadusministeeriumi ning sotsiaalministeeriumi ühise liikumisaktiivsuse tegevuskavaga liituma ka kaitseministeerium ja siseministeerium. Seega oleks ka antud projekti läbiviimine seotud ühise liikumisaktiivsuse edendamise tegevuskava elluviimisega. NATO suunalisi tegevusi aitab planeerida ja ellu viia Eesti NATO Ühing. Kontaktisik Krista Mulenok, Eesti NATO Ühingu juhatuse esimees.Ainetundide liikuvamaks muutmise meetodeid ja võimalusi tutvustavad aineõpetajatele TÜ Liikumislabor. Kontaktisik Merike Kull, liikumislabori juhataja. |
| **Meediaplaan***Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Projekti raames korraldame kommunikatsiooni nii projekti otsese sihtrühma suunal (koolid/ koolijuhid/ aineõpetajad) kui ka teeme laiemat avalikku teavitust veebi, liikumisharrastuse võrgustiku infokirja, meedia ja sotsiaalmeedia vahendusel. Meediakajastuste saamiseks koostame ja saadame välja pressiteate projekti algamisest ning kutsume ajakirjanikke kohapeale projektitegevusi kajastama. Teeme proaktiivselt teemapakkumisi nii ERR tele- ja raadiouudiste toimetustele (päevakajalised ja elamussaated) kui ka erakanalite tele- ja raadiotoimetustele. Viime ise läbi intervjuud projekti elluviijate ja osalejatega ning pakume materjali kajastamiseks Postimehele, Delfile, Õpetajate Lehele ning maakonnameediale. Projekti kulgu kajastame jooksvalt ka sotsiaalmeedias (Liigume FB ja Instagrami kanalites), tehes koostööpostitusi projektis osalevate partneritega. |
| **Lisateave***Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Eesti Kaitsevägi |
| **Kodulehekülje aadress** | https://mil.ee/ |
| **Ülesanne projektis** | Võimaldada 3-päevase koolituslaagri läbiviimiseks sõjaväelinnaku vaba pinda koos tegevuste läbiviimise, ööbimise ning toitlustuse võimalusega.  |
| **Koostööpartneri nimi** | Eesti NATO Ühing |
| **Kodulehekülje aadress** | https://www.eata.ee/ |
| **Ülesanne projektis** | Aitab ellu viia NATO suunalisi tegevusi. Eesti NATO Ühingul on pikaajaline kogemus õpetajate koolitamisega NATO teemadel ning õpetajate suvekoolide läbiviimisel. |
| **Koostööpartneri nimi** | Tartu Ülikooli liikumislabor |
| **Kodulehekülje aadress** | https://www.liikumakutsuvkool.ee/kontakt/ |
| **Ülesanne projektis** | Koolitab aineõpetajaid ainetundide liikuvamaks muutmise teemal.Liikuma Kutsuv Kool on Eestis välja töötatud haridusuuendusprogramm, mille siht on, et liikumine kujuneks koolipäeva ja koolikultuuri loomulikuks osaks. Liikuma Kutsuv Kool tugineb rahvusvahelisele teadusele, Tartu Ülikooli liikumislabori uuringutele ja arendustele ning programmis osalevate koolide kogemustele. |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused***Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse* *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | Õpetajate teadlikkuse ja arusaama tõus NATO-st ja selle tegevustest.Suurenenud õpetajate oskused NATO teemade käsitlemiseks ja nende integreerimiseks erinevate ainetundide läbiviimisel.Tugevdatud koostöö õpetajate vahel, et jagada parimaid praktikaid ja ideid. |
| **Oodatav mõju taotleja edasistele tegevustele***Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,**liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Projekti läbiviimise tulemusena tekivad uued koostöösuhted ja tugevnevad olemasolevad sidemed erinevate organisatsioonidega (Kaitsevägi, Kaitseministeerium, haridusasutused, Eesti NATO Ühing), mis võimaldab tulevikus hõlpsamini korraldada sarnaseid projekte. Projekti edukus tõstab SA Liikumisharrastuse kompetentsikeskuse kui usaldusväärse ja professionaalse partneri mainet, kes suudab korraldada heal tasemel tegevusi. See aitab luua tugevat koostööd haridusasutuste, riigikaitseorganisatsioonide jt asutustega. |
| **Mõõdetavad tulemused***Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Mõõdik: Osalejate arv Eesmärk: vähemalt 120 osalejat (aineõpetajad).Mõõdik: Osalejate rahulolu suvekooliga (tagasisideküsitluse kaudu).Eesmärk: vähemalt 85% osalejatest on rahul suvekooli läbiviimise korralduse ja seal käsitletud teemade ning töötubadega.Mõõdik: Osalejate tagasiside suvekoolis saadud uute teadmiste ja oskuste kohta.Eesmärk: vähemalt 80% osalejatest hindab oma NATO teemalisi teadmisi ja oskusi 4/5 või 5/5. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /% kogusummast | Selgitused(kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | **27860 €** |  |
| **Taotletav toetus Kaitseministeeriumilt** | 14500 € |  |
| **Omafinantseering** | 12000 € |  |
| **Müügitulu** |  |  |
| **Muu tulu** |  |  |
| **Mitterahaline panus** |  |  |
| **Kaasfinantseering** | 1360 € |  |
| **Toetused Eesti kohalikelt omavalitsustelt***(erinevate KOVide toetused märkida nimeliselt)* |  |  |
| **Muud toetused***(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* |  |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |
| --- | --- | --- |
|  |  | Finantseerimisallikad |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | **27860 €** | **14500 €** | **12000 €** | **1360 €** |
| **Personalikulud***(suuremate kulugruppide kaupa)**Projektijuhtimine*  | 3000 € | 3000 € |  |  |
| **Majandamiskulud***(suuremate kulugruppide kaupa)**(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korralinimeste ja päevade arv.)* |  |  |  |  |
| Majutus ja toitlustus (120 in x 130 €) Hind sõltub toimumise asukohast | 15600 € | 3600 € | 12000 € |  |
| Kaitseväeväliste lektorite ja esinejate tasud (10 lektorit x 2x2 ak.h), 75€ 1ak/h | 3000 € | 3000 € |  |  |
| Kaitseväeväliste lektorite ja korraldajate transpordikulud | 400 € | 400 € |  |  |
| Moderaator | 2000 € | 2000 € |  |  |
| Foto- ja videograaf | 2500 € | 2500 € |  |  |
| T-särgid osalejatele (120 x 8€) | 960 € | 0 € |  | 960 € |
| Meened esinejatele  | 300 € | 0 € |  | 300 € |
| Kontoritarbed | 100 € | 0 € |  | 100 € |
| Ruumide rent (sõltub asukohast ja selle hinnakirjast)\* |  |  |  |  |
| Sõjaväeosa spordiinstruktorite treeningute läbiviimise kulu\* |  |  |  |  |

\*Kulud võivad lisanduda sõltuvalt asukohast ja selle hinnakirjast.

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

**Taotleja meetmed riskide ennetamiseks või nende maandamiseks**

Oleme tuvastanud potentsiaalsed riskid, mis võivad projekti elluviimist mõjutada, ning välja töötanud meetmed nende ennetamiseks ja maandamiseks:

1. **Ajaplaneerimise ja viivituste risk**:
	* **Risk**: Tegevused võivad viibida, kui partnerid ei saa projektiga planeeritud ajakavas liituda.
	* **Meede**: Varajane ajaplaneerimine ja tihe suhtlus partneritega. Alternatiivsete ajakavade ettevalmistamine ning paindlikkuse säilitamine. Lisavõimalusena korraldatakse tegevusi mitmes etapis või jagatakse need väiksemateks osadeks, et lihtsustada elluviimist.
2. **Osalejate vähene huvi või madal osalus**:
	* **Risk**: Osalejate (aineõpetajate) vähene osalemine projekti tegevustes, mis võib vähendada projekti mõju ja tulemusi.
	* **Meede**: Projektiga seotud teadlikkuse tõstmine haridusasutustega koostöös. Aktiivne osalejate värbamine sotsiaalmeedia ja kohalike koostööpartnerite kaudu. Pakume ka motiveerivaid tegureid (nt tunnistused, auhinnad), mis suurendavad osalejate huvi.
3. **Eelarve ületamine**:
	* **Risk**: Projekti kulud võivad osutuda suuremaks kui planeeritud, mis võib takistada kõigi tegevuste elluviimist.
	* **Meede**: Tugev eelarve jälgimine ja kontroll. Kulude regulaarne ülevaatamine ja vajalike kohanduste tegemine.
4. **Ilmastikutingimused ja väliüritused**:
	* **Risk**: Halb ilm võib mõjutada väliürituste toimumist.
	* **Meede**: Alternatiivse tegevusplaani koostamine siseruumides toimuvate tegevuste jaoks või väliürituste edasilükkamine sobivamale ajale. Samuti ettevalmistatud varjualused ja vajalikud vahendid ilmastikuolude tõttu.
5. **Osalejate ohutus ja tervis**:
	* **Risk**: Kehaliselt aktiivsetes tegevustes osalemisel võib esineda vigastusi või muid terviseprobleeme.
	* **Meede**: Ohutusjuhiste selge edastamine ja juhendamine enne iga tegevuse algust. Kohapeal on esmaabi andmise võimalused ja vajadusel meditsiinitöötajate kaasamine.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindja ees- ja perenimi** | Alo Lõoke |
| **Isikukood** | 38406012770 |
| **Ametikoht** | Juhatuse liige |
| **Allkiri** | *Allkirjastatud digitaalselt* |
| **Kuupäev** | 22.11.2024 |